text: Se video: Plejehjemsbeboere synger Volbeat
  07 september 2017 kl. 17.15
  Orange Scene, fadøl og rockmusik. En vaskeægte festival i Sønderborg fik lokket de nok ældste festivalgængere til at rocke i takt.
  Omkring 250 ældre havde torsdag iført sig et festivalarmbånd til den nette sum af 25 kr. Det gav entré til en endagsfestival på plejecenteret Mølleparken i Sønderborg, hvor der i dag var musikfestival.
  Til en musikfestival hører der naturligvis rockmusik til – også selvom publikummet er mellem 60 og 100 år gamle.
  - Man bliver i godt humør, fortæller 82-årige Elly Magrethe Von Barmen.
  De ældre nød at synge med på de gamle Elvis-hits, men kunne heller ikke sidde stille, da ældrecenterets eget kor gave den gas med Volbeats For Evigt.
  - Mennesker trives, når de hører musik, og vi kan se, at dem der er her, nyder det. Masser af musikken synger de med på og nogle danser til dem, siger Flemming Nielsen, der er plejehjemsleder på Mølleparken. 
  Udover plejecenterets eget kor ’Sanglærkerne’ og andre små bands, underholdt også Richard Ragnvald. 
  Festivalen var for alle ældre plejecenterbeboere i Sønderborg Kommune.
  
  